
Punct de vedere asupra articolului referitor la cogenerare din ziarul

„Evenimentul Zilei” din 21.03.2013
Bonusul pentru cogenerarea în regim de înalta eficienţă se acordă de catre ANRE în baza:
Schemei de ajutor aprobată de Comisia Europeana prin Decizia C(2009) 7085 din 17.09.2009, în conformitate cu „Orientări comunitare privind ajutorul de stat pentru protecţia mediului” 2008/C 82/01 publicat în Jurnalul Oficial al Uniunii Europene. 
Aceasta prevede la:
cap. 3.1.7.2.: ajutorul de funcţionare pentru cogenerarea cu randament ridicat se poate acorda în conformitate cu normele privind ajutorul de funcţionare pentru energia regenerabilă stabilite la secţiunea 3.1.6.2., iar la cap. 3.1.6.2.: ajutorul de funcţionare pentru producerea de energie regenerabilă poate fi justificat pentru a acoperi diferenţa dintre costul producerii de energie din surse de energie regenerabilă şi preţul de piaţă al tipului de energie în cauză. Acest lucru se aplică producerii de energie regenerabilă în scopul vinderii ulterioare a acesteia pe piaţă, precum şi în scopul consumării chiar de către intreprindere.
Conform prevederilor din documentele mai sus menţionate, entităţile beneficiare au dreptul să folosească bonusul pentru susţinerea activităţii de producţie. Nu există nici o prevedere expresă care să le oblige să folosească acest bonus exclusiv pentru investiţii.

În consecinţă, ANRE a acordat acest bonus centralelor care deja au investit în retehnologizare pentru o perioadă de 11 ani de la data intrării în funcţie a investiţiei (instalaţii noi sau retehnologizate). Bonusul acordat scade progresiv în fiecare an pană la expirarea perioadei de acordare cu un procent proporţional cu valoarea amortizării anuale. 
Acest bonus ajută investitorul în susţinerea costurilor suplimentare generate de investiţia iniţială şi îi permite să vandă energia pe piaţă la un preţ competitiv. Schema încurajează în acest fel investitorii să-şi vandă energia în condiţii de piaţă, contribuind la creşterea concurenţei. În anul 2013, energia estimată a fi produsă in centralele care funcţionează în regim de cogenerare va fi de 12,9 TWh (12.900.000 MWh). Din această cantitate, ANRE a calificat drept energie produsă în regim de înalta eficienţă, în concordanţă cu normele europene aplicabile, a unei cantităţi de 6,5 TWh preluand în piaţa reglementată 2,3 GWh, la un preţ de 189 lei/MWh, ceea ce reprezintă 87% din preţul mediu al energiei de pe piaţa în anul 2012, restul cantităţii produse va fi vandut de catre producatori pe piaţa concurenţială.

In ANEXA veti gasi baza legala a acordarii bonusului.

